**LAZDIJŲ RAJONO SAVIVALDYBĖS TARYBA**

|  |
| --- |
| **SPRENDIMAS** |
| **DĖL LAZDIJŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ, FINANSUOJAMŲ SAVIVALDYBĖS BIUDŽETO LĖŠOMIS, FINANSAVIMO IR ATRANKOS TVARKOS APRAŠO PATVIRTINIMO** |

2018 m. gruodžio 10 d. Nr. 34-1545

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 17 straipsnio 2 dalimi, Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, 4 punktu, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašą (pridedama).

2. Pripažinti netekusiu galios Lazdijų rajono savivaldybės tarybos 2016 m. gegužės 27 d. sprendimą Nr. 5TS-536 „Dėl Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“.

Savivaldybės meras

Parengė

Auksė Stirbienė

2018-12-04

PATVIRTINTA

Lazdijų rajono savivaldybės tarybos

2018 m. d.

sprendimu Nr.

**LAZDIJŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO**

**IR TĘSTINIO MOKYMOSI PROGRAMŲ, FINANSUOJAMŲ SAVIVALDYBĖS BIUDŽETO LĖŠOMIS, FINANSAVIMO IR ATRANKOS TVARKOS**

**APRAŠAS**

**I SKYRIUS**

**BENDROSIOS NUOSTATOS**

1. Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašas (toliau – tvarkos aprašas) nustato programų finansavimo tikslus, jų atrankos skelbimą, programų teikimą ir reikalavimus programų teikėjams, programoms ir jų vykdytojams, programų atrankos organizavimą, reglamentuoja programų finansavimo ir atsiskaitymo už panaudotas lėšas tvarką.

**II SKYRIUS**

**NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI TIKSLAI**

2. Lazdijų rajono savivaldybės neformaliojo suaugusiųjų švietimo ir tęstinio mokymosi tikslai yra sudaryti sąlygas suaugusiems asmenims:

2.1. tenkinti savišvietos poreikius;

2.2. lavinti kūrybines galias ir gebėjimus;

2.3. įgyti ir tobulinti bendrąją ir profesinę kompetenciją.

**III SKYRIUS**

**PROGRAMŲ ATRANKOS SKELBIMAS, PROGRAMŲ TEIKIMAS IR REIKALAVIMAI PROGRAMŲ TEIKĖJAMS**

3. Lazdijų rajono savivaldybės neformaliojo suaugusiųjų švietimo ir tęstinio mokymosi programos rengiamos vieniems kalendoriniams metams.

4. Programų konkursas skelbiamas Lazdijų rajono savivaldybės (toliau – savivaldybė) interneto svetainėje www.lazdijai.lt. Skelbime nurodoma:

4.1. neformaliojo suaugusiųjų švietimo ir tęstinio mokymosi programų priėmimo laikas ir vieta;

4.2. programų pateikimo būdas;

4.3. telefonas ir kontaktinis asmuo pasiteirauti;

4.4. programų teikėjams keliami reikalavimai, į kuriuos bus atsižvelgiama vertinant pateiktus dokumentus;

4.5. programų vertinimo kriterijai;

4.6. papildomi dokumentai, kuriuos būtina pridėti prie programų;

4.7. kita informacija.

5. Programos veiklos turi būti įgyvendinamos ne trumpiau kaip 7 darbo dienas.

6. Atrankai teikiama neformaliojo suaugusiųjų švietimo ir tęstinio mokymosi programa turi būti aprašyta programoje pagal patvirtintą formą (tvarkos aprašo 1 priedas).

 7. Programa turi būti užpildyta valstybine kalba, pasirašyta teisės aktų nustatyta tvarka ir patvirtinta antspaudu. Programos baigiamos vykdyti iki kalendorinių metų pabaigos. Minimalus programos dalyvių skaičius grupėje – 5.

 8. Programa su lydraščiu, parengta vadovaujantis šiuo tvarkos aprašu, teikiama savivaldybės administracijos Švietimo, kultūros ir sporto skyriui iki skelbime nurodytos datos. Spausdintine forma teikiami dokumentai gali būti pateikti pareiškėjo asmeniškai arba per įgaliotą asmenį arba atsiųsti per kurjerį, arba paštu registruota pašto siunta. Elektronine forma teikiami dokumentai turi būti pasirašyti kvalifikuotu elektroniniu parašu (Adoc) arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą (PDF), ir pateikti el. paštu aukse.stirbiene@lazdijai.lt.

9. Programos ir kiti privalomi dokumentai, pateikti pasibaigus skelbime nurodytam pateikimo terminui, nevertinami. Atrankai pasibaigus, pateikti dokumentai programos teikėjams negrąžinami.

10. Užregistruotą programą savivaldybės dokumentų valdymo sistemoje per 5 darbo dienas savivaldybės administracijos Švietimo, kultūros ir sporto skyriaus specialistas perduoda savivaldybės administracijos direktoriaus įsakymu sudarytai Lazdijų rajono savivaldybės neformaliojo suaugusiųjų švietimo ar tęstinio mokymo paraiškų programoms finansuoti atrankos ir vertinimo komisijai (toliau – komisija).

11. Programas komisija įvertina per 10 darbo dienų.

12. Savivaldybės administracijos direktorius, atsižvelgdamas į komisijos siūlymą, priima sprendimą dėl programų tvirtinimo.

13. Programos teikėjui savivaldybės biudžeto lėšos gali būti skiriamos, jeigu programoje arba kituose dokumentuose jis pateikė teisingą informaciją, yra gavęs savivaldybės biudžeto lėšų ir atsiskaitęs už jų panaudojimą sutartyje numatyta tvarka ir gautas lėšas naudojęs pagal tikslinę paskirtį.

**IV SKYRIUS**

**REIKALAVIMAI PROGRAMOMS IR PROGRAMŲ VYKDYTOJAMS**

14. Reikalavimai programoms ir programų vykdytojams yra nustatyti Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo.“

15. Jeigu pateiktos programos neatitinka joms nustatytų reikalavimų (iki galo neužpildyta programa, nesusegta, nesunumeruoti puslapiai, pateikiama po nurodyto termino, nepateikti nurodyti priedai ar pan.), jos nevertinamos.

**V SKYRIUS**

**PROGRAMŲ FINANSAVIMO IR ATSISKAITYMO UŽ PANAUDOTAS LĖŠAS**

**TVARKA**

16. Formuojant atitinkamų metų savivaldybės biudžetą, savivaldybės administracija, atsižvelgdama į savivaldybės finansines galimybes, siūlo savivaldybės tarybai numatyti lėšas programų finansavimui.

17. Savivaldybės tarybai paskyrus lėšas savivaldybės biudžete neformaliojo suaugusiųjų švietimo ir tęstinio mokymosi programoms finansuoti, savivaldybės administracijos direktorius skelbia konkursą programų atrankai.

18. Savivaldybės administracijos direktorius, atsižvelgdamas į komisijos siūlymą, tvirtina atrinktų programų sąrašą ir teikia siūlymą raštu Lazdijų rajono savivaldybės tarybai priimti sprendimą dėl savivaldybės biudžeto lėšų skyrimo sąraše esančioms programoms vykdyti. Savivaldybės administracijos direktorius ir programos vykdytojas sudaro biudžeto lėšų naudojimo sutartį.

19. Sutartis turi būti sudaryta ne vėliau kaip per 15 kalendorinių dienų nuo tos dienos, kai savivaldybės interneto svetainėje paskelbiamas finansuojamų programų sąrašas. Prieš sudarydami sutartį, programų vykdytojai, atsižvelgdami į skirtą sumą, pateikia patikslintą detalią išlaidų sąmatą.

20. Atrinktų programų sąrašas skelbiamas savivaldybės interneto svetainėje www.lazdijai.lt. Informacija apie programų turinį, vertinimo ir lėšų skyrimo motyvus nėra teikiama ir skelbiama.

21. Programų vykdytojai iki kiekvieno einamojo ketvirčio pabaigos, bet ne vėliau kaip iki to ketvirčio paskutinės darbo dienos savivaldybės administracijos Buhalterinės apskaitos skyriui pateikia biudžeto išlaidų sąmatos įvykdymo ataskaitą pagal formą Nr. 2, patvirtintą Lietuvos Respublikos finansų ministro.

22. Programų lėšos negali būti skiriamos pastatų rekonstrukcijai, statybai, patalpų eksploatacijai, remontui, patalpų ir įrangos nuomai ar išperkamajai nuomai (išskyrus trumpalaikę įrangos nuomą renginio metu) bei išlaikymui, įsiskolinimams dengti ar investiciniams projektams finansuoti, taip pat baldams, transporto priemonėms, kompiuterinei, medicininei įrangai ir kitam inventoriui, kuris nenusidėvi per vienus metus, įsigyti bei programos parengimo išlaidoms.

23. Programų finansavimas ir atskaitymai vykdomi vadovaujantis Lietuvos Respublikos teisės aktų nustatyta tvarka.

24. Programų stebėseną vykdo savivaldybės administracijos Švietimo, kultūros ir sporto skyrius.

25. Programų vykdytojams pervestos, bet programoms įgyvendinti nepanaudotos savivaldybės biudžeto lėšos ne vėliau kaip iki gruodžio 24 d. turi būti grąžinamos į savivaldybės biudžetą.

**VI SKYRIUS**

**PROGRAMŲ ATRANKOS ORGANIZAVIMAS**

 26. Programų teikimo, vertinimo ir atrankos procesą organizuoja savivaldybės administracijos direktoriaus įsakymu paskirtas asmuo – neformaliojo suaugusiųjų švietimo programų koordinatorius.

27. Komisija įvertina pateiktas programas, nustato programų vykdytojų atitiktį nustatytiems reikalavimams pagal tvarkos aprašo 5–9 punktus. Sudaro atrinktų programų sąrašą ir teikia tvirtinti savivaldybės administracijos direktoriui.

28. Komisijos posėdžiams vadovauja pirmininkas. Jeigu pirmininkas nedalyvauja posėdyje, posėdžiui vadovauja pirmininko pavaduotojas.

29. Programos įvertinamos balais pagal nurodytus kriterijus. Pildoma kiekvienos programos vertinimo anketa pagal nustatytą formą (tvarkos aprašo 2 priedas). Programas atskirai vertina kiekvienas komisijos narys. Maksimali metinė lėšų suma skirta programos įgyvendinimui yra 1000 eurų.

30. Komisijos sprendimai įforminami posėdžio protokolu.

31. Komisijos posėdžio protokolą pasirašo komisijos pirmininkas ir sekretorius.

32. Komisijos sekretoriaus funkcijas atlieka komisijos išrinktas narys.

**VII SKYRIUS**

**BAIGIAMOSIOS NUOSTATOS**

33. Programų įgyvendinimo veiklos dokumentai tvarkomi teisės aktų nustatyta tvarka. Už informacijos, lėšų panaudojimo teisėtumą, pateiktų dokumentų tikslumą, gautų lėšų apskaitos tvarkymą atsako lėšų gavėjai Lietuvos Respublikos teisės aktų nustatyta tvarka.

34. Programų vykdytojai, pateikę klaidingą informaciją, privalo šias lėšas grąžinti į savivaldybės administracijos banko sąskaitą, o už klaidingos informacijos pateikimą atsako Lietuvos Respublikos teisės aktų nustatyta tvarka.

35. Nustačius, kad programų vykdytojai netinkamai atsiskaitė už programoms vykdyti panaudotas lėšas arba skirtos lėšos pripažintos netinkamomis programai vykdyti, jos turi būti grąžinamos savivaldybės administracijai, o lėšos programai finansuoti toliau programų vykdytojams negali būti skiriamos tris metus nuo tokio pažeidimo nustatymo momento.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo

1 priedas

**(Neformaliojo suaugusiųjų švietimo ir tęstinio mokymosi programos skirti finansavimą forma)**

**NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMA SKIRTI FINANSAVIMĄ**

20\_\_ m. \_\_\_\_\_\_\_\_\_\_\_\_\_\_\_\_ \_\_\_\_\_ d.

Lazdijai

I. INFORMACIJA APIE NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSIPROGRAMOS VYKDYTOJĄ

|  |  |
| --- | --- |
| Juridinio asmens pavadinimas arba fizinio asmens vardas ir pavardė |  |
| Juridinio asmens kodas arba fizinio asmens kodas |  |
| Juridinio asmens teisinė forma |  |
| Buveinės adresas:gatvė, namo numeris, pašto indeksas, vietovė |  |
| Tel. |  |
| El. p. adresas |  |
| Kontaktinio asmens vardas, pavardė, pareigos, tel., el. p. adresas |  |
| Programos rengėjas, -a (vardas, pavardė, kvalifikacija) |  |
| Programos rengėjas turi teisę vykdyti suaugusiųjų švietimo veiklą ir turi būti registruotas Švietimo ir mokslo institucijų registre |  |
| Programos rengėjas atitinka neformaliojo suaugusiųjų švietimo ir tęstinio mokymosi teikėjo sąvoką  |  |

II. NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMOS APRAŠAS

|  |  |
| --- | --- |
| 1. Programos pavadinimas | (Nurodomas programos pavadinimas) |
| 2. Programos trukmė ir apimtis  | (Nurodoma planuojama programos trukmė (dienomis) ir apimtis (kontaktinėmis akademinėmis valandomis) |
| 3. Programos tikslinė (tikslinės) dalyvių grupė (grupės) | (Nurodoma programos tikslinė (tikslinės) dalyvių grupė (grupės)) |
| 4. Programos dalyvių skaičius | (Nurodoma, koks planuojamas programos dalyvių skaičius) |
| 5. Programos tinkamumas ir aktualumas programos tikslams pasiekti | (Trumpai pagrindžiamas programos aktualumas, reikalingumas ir jos poveikis programos dalyviams) |
| 6. Tikslas ir uždaviniai |
| 6.1. Tikslas | (Nurodomas programos tikslas) |
| 6.2. Uždaviniai  | (Nurodomi programos uždaviniai) |
| 7. Programos turinys |
| Eil. Nr. | Veikla  | Valandų skaičius | Laukiami rezultatai |
|  |  |  |  |

III. DETALI NEFORMALIOJO SUAUGUSIŲJŲ ŠVIETIMO PROGRAMOS SĄMATA

|  |  |  |  |  |  |
| --- | --- | --- | --- | --- | --- |
| Eil. Nr. | Išlaidų pavadinimas | Kaina  | Kiekis | Suma  | Prekių/paslaugų paskirtis |
|  |  |  |  |  |  |
|  |  |  |  |  |  |

|  |  |  |
| --- | --- | --- |
|  |  |  |
| (Įstaigos vadovo ar jo įgalioto asmens pareigos) | (Parašas) | (Vardas, pavardė) |
|  | A. V.  |  |

Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo

2 priedas

**(Programos vertinimo anketos forma)**

**PROGRAMOS VERTINIMO ANKETA**

20\_\_ m. \_\_\_\_\_\_\_\_\_\_\_\_\_\_\_\_ d.

|  |  |
| --- | --- |
| Programos registracijos data ir numeris |  |
| Programą pateikusi įstaiga |  |
| Neformaliojo suaugusiųjų švietimo programos pavadinimas |  |

**I. Vertinimas pagal kriterijus**

| Vertinimo kriterijus | Įvertis (balais) | Vertinimo paaiškinimas |
| --- | --- | --- |
| 1. Programos tinkamumas ir aktualumas programos tikslams pasiekti | (1–5) |  |
| 2. Programos rezultatyvumas, tikslų ir uždavinių formuluočių aiškumas, konkretumas, dermė su programos turiniu | (1–5) |  |
| 3. Programos efektyvumas, turinio išsamumas, temų pateikimo nuoseklumas, mokymo (mokymosi) metodų, būdų ir laiko tinkamumas ir dermė su kitomis programos sudedamosiomis dalimis | (1–5) |  |
| 4. Programos poveikio tikimybė ir planuojamų įgyti ar patobulinti kompetencijų loginis ryšys su programos tikslu, uždaviniais ir turiniu; | (1-5) |  |
| 5. Programos naudingumas ir tęstinumo užtikrinimas | (1–5) |  |
| 6. Programos dalyvių pasiekimų vertinimo metodų bei mokymo (mokymosi) metodų tinkamumas programos dalyvio įgytai ar patobulintai kompetencijai įrodyti  | (1–5) |  |
| 7. Programos turinio ir planuojamos įgyti ar patobulinti kompetencijos atitiktis numatomiems programos dalyviams  | (1–5) |  |
| 8. Biudžeto atitiktis tinkamoms finansuoti išlaidų kategorijoms  | (1–5) |  |
| 9. Biudžeto dermė su programos tikslais, uždaviniais ir turiniu  | (1–5) |  |
| 10. Kiti programos finansavimo šaltiniai. | (1-5) |  |
| **Įverčių suma pagal visus kriterijus** | **(10–50)** |  |

Skliaustuose nurodyti galimi įverčiai. Įverčių paaiškinimas: 5 – puikiai, 4 – labai gerai, 3 – gerai, 2 – patenkinamai, 1 – nepatenkinamai.

**II. Galutinė eksperto išvada:**

🞎           SIŪLOMA PROGRAMĄ FINANSUOTI

🞎           SIŪLOMA PROGRAMOS NEFINANSUOTI

**III. Kitos pastabos**

|  |  |  |
| --- | --- | --- |
| Vertintojas (-a) |  |  |
|  | (Parašas) | (Vardas, pavardė) |

\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ, FINANSUOJAMŲ SAVIVALDYBĖS BIUDŽETO LĖŠOMIS, FINANSAVIMO IR ATRANKOS TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2018-12-04

Lazdijai

Sprendimo projektas parengtas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymo 17 straipsnio 2 dalimi, 18 straipsnio 1 dalimi, Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, 4 punktu.

Sprendimo projekto tikslas – patvirtinti Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašą.

Priėmus sprendimą, numatomos teigiamos pasekmės: šiuo sprendimo projektu bus įgyvendinta Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos reikalavimai, bus nustatyta suaugusiųjų neformalaus švietimo programų atrankos ir finansavimo tvarka. Bus sudarytos galimybės neformaliojo suaugusiųjų švietimo procese dalyvauti didesniam švietimo teikėjų ir mokinių skaičiui. Neformalusis suaugusiųjų švietimas bus įvairiapusiškas. Neigiamos pasekmės: skyrus nepakankamai lėšų neformaliojo suaugusiųjų švietimo programų finansavimui, nebus užtikrintas visų gyventojų poreikių tenkinimas.

Lėšų poreikis. Sprendimui įgyvendinti 2019 metais ir vėlesniais metais reikės numatyti savivaldybės biudžeto lėšų.

Sprendimui įgyvendinti nereikės papildomų lėšų. Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė